**MODELUL**

**documentului de acreditare a observatorilor internaţionali**

**şi a reprezentanţilor instituţiilor mass-media străine**

 **la alegerile pentru Senat și Camera Deputaților din anul 2024**

**(număr înregistrare AEP)**

**ACREDITARE**

Având în vedere Cererea înregistrată cu nr. ............................/................................,

în temeiul art. 89 alin. (6) din Legea nr. 208/2015 privind alegerea Senatului și a Camerei Deputaților, precum și pentru organizarea și funcționarea Autorității Electorale Permanente, cu modificările și completările ulterioare, acreditează pe doamna/domnul ..................................................1) în vederea observării alegerilor pentru Senat și Camera Deputaților din anul 2024.

Președinte,

.....................................2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1) Se înscriu prenumele şi numele observatorului internaţional și denumirea organizației din partea căreia a fost desemnat, mandatat sau recomandat sau ale reprezentantului instituţiei mass-media străine și denumirea instituţiei mass-media străine pe care o reprezintă, după caz.

2) Se înscriu prenumele şi numele preşedintelui Autorităţii Electorale Permanente, semnătura preşedintelui sau a persoanei împuternicite de către acesta să semneze.

**NOTE:**

– Observatorii internaționali și reprezentanții instituțiilor mass-media străine pot asista la operațiunile electorale în ziua votării, începând cu ora 6,00 și terminând cu momentul încheierii și semnării de către membrii biroului electoral al secției de votare a procesului-verbal de constatare a rezultatelor votării în secția respectivă, precum și la operațiunile efectuate de birourile electorale pentru votul prin corespondență, numai pe baza documentului de acreditare emis de către Autoritatea Electorală Permanentă, care este valabil și în copie, însoțit de actul de identitate.

– Observatorii internaționali și reprezentanții instituțiilor mass-media străine nu pot interveni în niciun mod în organizarea și desfășurarea alegerilor, având numai dreptul de a sesiza în scris președintele biroului electoral în cazul constatării unei neregularități. Orice act de propagandă electorală, precum și încălcarea în orice mod a actului de acreditare atrag aplicarea sancțiunilor legale, suspendarea acreditării de către biroul electoral care a constatat abaterea, iar în ziua votării, îndepărtarea imediată a persoanei respective din secția de votare.

– La biroul electoral al secției de votare sau la biroul electoral pentru votul prin corespondență, persoanele acreditate pot staționa numai în spațiul stabilit în acest sens în localul de vot de către președintele biroului electoral respectiv.